Heihe Shi

Heihe Shi (黑河市, Hēihé Shì) on ringkonna õigustega linn Hiinas Heilongjiangi provintsi loodeosas. Ta asub Kirde-Hiina põhjaosas Mandžuurias Amuuri jõe paremkaldal Venemaa piiril (piirist läänes). Heihe Shi piirneb Yichun Shi ja Suihua Shi'ga kagus, Qiqiha'er Shi'ga edelas, Sise-Mongooliaga läänes (piirijõgi on Nen Jiang),  Venemaa Amuuri oblastiga kirdes (piirijõgi on Amuur) ja põhjas ning Da Hinggan Lingi ringkonnaga põhjas. Ta asetseb põhjalaiustel 47°42' kuni 51°03' ja idapikkustel 124°45' kuni 129°18'.

Haldusüksuse pindala on 66 802,7 km² või 68 726 km².

Rahvaarv on umbes 1,73 miljonit (2003).Heihe Shi saidil 1,75 miljonit.

Heihe Shi keskus on Aihui linnarajoon.

Loodus
Pinnamood
Heihe Shi paikneb Väike-Hingani põhjaosas ja Suur-Hingani põhjaosas. Maastik on peamiselt mägine. Mäed on lainjad, jõeorud looklevad. Amuuri ja Nen Jiangi vahel on tasandike. Kõrgus merepinnast langeb loodest kagusse.travelchinaguide.com 

Kliima
Siberi külmade tuuliste rohtlate naabruse tõttu on Heihes külm parasvöötme mussoonkliima pikkade külmade talvede ning lühikeste jahedate suvedega. Aasta keskmine õhutemperatuur on umbes –1,3...0,4 °C.

Haldusajalugu
Praegune ringkonna õigustega linn Heihe Shi moodustati 1993 Heihe ringkonna baasil (黑河地区). 

15. novembril 1980 moodustati Heihe Shi maakonna õigustega linnana. 6. juunil 1983 liideti sellega Aihui maakond. Aastal 1993 moodustati Heihe Shi kui maakonna õigustega linna baasil Aihui linnarajoon.

Haldus
Haldusjaotus
Heihe Shi on jaotatud üheks linnarajooniks, kolmeks maakonnaks ja kaheks maakonna õigustega linnaks: 
thumb
Aihui linnarajoon (爱辉区, Àihuī Qū), 14 443 km² või 13 993 km², 190 000 elanikku, keskus Xing'ani kvartal (兴安街道)
Bei'an Shi (北安市, Běi'ān Shì), 6313 km², 470 000 elanikku, keskus Tiexi kvartal (铁西街道)
Wudalianchi Shi (五大连池市, Wǔdàliánchí Shì), 9874 km², 360 000 elanikku, keskus Qingshani kvartal (青山街道)
Nenjiangi maakond (嫩江县, 	Nènjiāng Xiàn), 15 360 km², 500 000 elanikku, keskus Nenjiangi suurvald (嫩江镇))
Xunke maakond (逊克县, Xùnkè Xiàn), 17 020 km², 110 000 elanikku, keskus Bianjiangi suurvald (边疆镇)
Sunwu maakond (孙吴县, Sūnwú Xiàn), 4454 km², 100 000 elanikku, keskus Sunwu suurvald (孙吴镇)

Rahvastik

2000. aasta rahvaloendusel saadi rahvaarvuks 1 671 811.

Rahvuslik koosseis oli 2000. aasta rahvaloenduse andmetel järgmine:
 Rahvus Arv Osatähtsus hiinlased 1 608 316 96,2% mandžud 35 934 2,15% dahurid 7213 0,43% mongolid 6259 0,37% hueid 5980 0,36% korealased 4246 0,25% orotšonid 1865 0,11% evengid 759 0,05% sibod 320 0,02% hmongid 123 0,01% jiid 113 0,01% thutsjad 104 0,01% venelased 102 0,01% muud 477 0,03%

 Infrastruktuur
Tähtsaim maantee on Hiina riigitee 202, mis saab alguse Heihest ning Harbini, Jilini ja Shenyangi kaudu Daliani.

Samuti saab Heihest alguse Heihe-Bei'ani raudtee, mis viib läbi Harbini, Qiqihari ja Daqingi.

Lennuühendus käib Heihe lennujaama kaudu.

 Majandus 
Heihe Shi on erimajandustsoon vabakaubanduseks Venemaaga Blagoveštšenski kaudu. Heihe Shi ja Blagoveštšenski vaheline liikumine on viisavaba. See on toonud kaasa ulatusliku mitteametliku kauplemise. Mõned Venemaa inimesed on ostnud korteri Hiina poolel, sest seal on elamiskulud palju väiksemad.

Ajalugu
Heihe Shi oli asustatud juba paleoliitikumis. 

 Vaatamisväärsused 
31 km kaugusel Heihest Aihui suurvallas on (爱辉镇) "Aiguni uuslinna paik". 

250 km kaugusel Heihest on looduskaunis Wudalianchi järveala, mis on kuurordipiirkond.

Sõpruslinn
Heihe Shi sõpruslinn on Blagoveštšensk. 

Viited

 Välislingid 

Ametlik koduleht
Sissekanne Wikitravelis
Sissekanne saidil travelchinaguide.com

Kategooria:Heilongjiang
Kategooria:Hiina ringkonna õigustega linnad